|  |
| --- |
| Министерски съвет |
| |  |  | | --- | --- | | брой: 5, от дата 19.1.2021 г.   Официален раздел / МИНИСТЕРСКИ СЪВЕТ | стр.2 | |
|  |
|  |
| Постановление № 3 от 14 януари 2021 г. за одобряване на допълнителни трансфери за 2021 г. за финансово осигуряване на дейности по Програмата за изграждане, пристрояване, надстрояване и реконструкция на детски ясли, детски градини и училища 2020 – 2022 г. |
|  |
| **ПОСТАНОВЛЕНИЕ № 3 ОТ 14 ЯНУАРИ 2021 Г.**  **за одобряване на допълнителни трансфери за 2021 г. за финансово осигуряване на дейности по Програмата за изграждане, пристрояване, надстрояване и реконструкция на детски ясли, детски градини и училища 2020 – 2022 г.**  МИНИСТЕРСКИЯТ СЪВЕТ  ПОСТАНОВИ:  **Чл. 1.** (1) Одобрява допълнителни трансфери за други целеви разходи по бюджетите на общините за 2021 г. в размер 2 118 718 лв., разпределени съгласно приложението.  (2) Средствата по ал. 1 се предоставят за финансово осигуряване на дейности по Програмата за изграждане, пристрояване, надстрояване и реконструкция на детски ясли, детски градини и училища 2020 – 2022 г., одобрена с Решение № 543 на Министерския съвет от 2020 г.  **Чл. 2.** Допълнителните трансфери по чл. 1 да се осигурят за сметка на предвидените средства по централния бюджет за 2021 г.  **Чл. 3.** Министърът на финансите да извърши налагащите се промени по централния бюджет, включително по бюджетните взаимоотношения на общините с централния бюджет за 2021 г.  **Заключителни разпоредби**  **§ 1.** Постановлението се приема на основание чл. 55а и чл. 109, ал. 3 от Закона за публичните финанси и т. 2 от Решение № 543 на Министерския съвет от 2020 г. за приемане на Програма за изграждане, пристрояване, надстрояване и реконструкция на детски ясли, детски градини и училища за периода 2020 – 2022 г.  **§ 2.** Изпълнението на постановлението се възлага на кметовете на съответните общини.  **§ 3.** Постановлението влиза в сила от деня на обнародването му в „Държавен вестник“.  Министър-председател: **Бойко Борисов**  Главен секретар на Министерския съвет: **Веселин Даков**  Приложение към чл. 1, ал. 1  **Разпределение на допълнителните трансфери по бюджетите на общините**   |  |  |  |  | | --- | --- | --- | --- | | Община | Област | Дейност/предназначение | Средства (в лв.) | | Гърмен | Благоевград | Реконструкция и разширение на СУ „Йордан Йовков“ в УПИ Х-83, кв. 12, с. Рибново – нов корпус за спортни дейности | 1 275 090 | | Поморие | Бургас | Изграждане на ОДЗ в УПИ II-32, по плана на с. Гълъбец, община Поморие – първи етап на строителството – изграждане на I етаж | 23 166 | | Велинград | Пазарджик | Изграждане на ново детско учреждение, намиращо се в УПИ I, кв. 409, гр. Велинград | 34 680 | | Раковски | Пловдив | Изграждане на училищна сграда в УПИ I-1367, училище от кв. 63 по ПУП на гр. Раковски, кв. Секирово, община Раковски | 507 442 | | Стара Загора | Стара Загора | Реконструкция на съществуваща сграда в УПИ II – училище, кв. 412, гр. Ст. Загора, за нуждите на Професионалната гимназия по компютърни науки и математически анализи (ПГКНМА) – Ст. Загора – 224 340 лв., и за изграждане на многофункционална сграда, образователни съоръжения, общежитие, столова и дворно пространство в УПИ II – училище, кв. 412, гр. Ст. Загора, за нуждите на ПГКНМА – 54 000 лв. | 278 340 | | Общо: |  |  | 2 118 718 |     263 |
|  |